
L 714/2023
AVIZ COMUN
asupra proiectului Legii bugetului de stat pe anul 2024

 În conformitate cu prevederile art.21 din Regulamentul activităților comune ale Camerei Deputaților și Senatului, republicat, Birourile permanente reunite ale Camerei Deputaților și Senatului au transmis Comisiei pentru tehnologia informației şi comunicaţiilor, Comisiei pentru învățământ și Comisiei pentru știință și tehnologie din cadrul Camerei Deputaților, respectiv, Comisiei pentru comunicații, tehnologia informației și inteligență artificială, Comisiei pentru învățământ și Comisiei pentru știință, inovare și tehnologie din cadrul Senatului, spre dezbatere și avizare, proiectul Legii bugetului de stat pe anul 2024 și Anexa nr.3/61 – proiectul de buget al Ministerului Cercetării, Inovării și Digitalizării.

Conform prevederilor art.22 și 61 din Regulamentul activităților comune ale Camerei Deputaților și Senatului, republicat, membrii celor șase Comisii au dezbătut proiectul Legii bugetului de stat pe anul 2024 și Anexa nr.3/61 – proiectul de buget al Ministerului Cercetării, Inovării și Digitalizării, în ședința comună din 18 decembrie 2023.

La lucrările Comisiilor au participat, în calitate de invitați, reprezentanți ai Ministerului Finanțelor și ai Ministerului Cercetării, Inovării și Digitalizării.

În urma dezbaterilor, cu majoritate de voturi, proiectul Legii bugetului de stat pe anul 2024 și Anexa nr.3/61 – proiectul de buget al Ministerului Cercetării, Inovării și Digitalizării au fost avizate favorabil, cu amendamente respinse redactate în Anexă.
În raport cu obiectul și conținutul său, proiectul de lege face parte din categoria legilor ordinare.
	PREŞEDINTE,

Deputat

Ioan-Sabin Sărmaș
	PREŞEDINTE,

Senator

Claudiu-Marinel Mureșan

	PREȘEDINTE,

Deputat

Dragoș Gabriel Zisopol 

	PREŞEDINTE,

Senator

Silvia – Monica Dinică


	PREȘEDINTE,

Deputat

Dumitrița Gliga
	PREŞEDINTE,

Senator

Monica-Cristina Anisie


ANEXĂ
Amendamente respinse la

proiectul Legii bugetului de stat pe anul 2024

ANEXA nr.3/61 Ministerul Cercetării, Inovării și Digitalizării

	Nr. crt.
	Articolul din lege/anexa/capitol/subcapitol/paragraf/

grupa/titlul/articol/alineat
	Text amendament propus

(autor, apartenenţă politică)
	Motivaţia amendamentului/

sursa de finanţare
	Motivația respingerii

	1.
	Anexa nr. 3 / 61 / 02 5001, 01 Cheltuieli Curente, I)  Credite de angajament 


	Se suplimentează bugetul de cheltuieli curente al Ministerului Cercetării, Inovării și Digitalizării cu suma de 150.000 mii lei pentru finanțarea, începând cu 1 ianuarie 2024, a cheltuielilor determinate de dezvoltarea unei aplicații de tip portofel digital.

Autori: deputați neafiliați

Tulbure Simina-Geanina-Daniela

Lupu Andrei-Răzvan 

Cambera Oana-Alexandra 
Teniţă Dragoş-Cătălin

Ichim Cristian-Paul 
	Statul român trebuie să se adapteze vremurilor pe care le trăim. Este, deci, esențial să alocăm fonduri pentru a crea o aplicație unică pentru acces la toate serviciile publice, de tip portofel digital, prin care serviciile publice pot fi accesate în mod integrat de la distanță, în baza legislației aflate în dezvoltare la nivelul instituțiilor europene.

Sursa de finanțare: Bugetul Autorității Electorale Permanente Anexa nr. 3 / 48 / 02  Capitolul 5001, Grupa 59, Articolul 03 Finanțarea - Partidelor Politice, II. Credite bugetare


	Respins prin vot

